open-index/open-wikipedia-markdown huggingface dataset:
Επαρχία της Φερράρα

Η **επαρχία της Φερράρα** (ιταλικά: *Provincia di Ferrara*) είναι επαρχία στην περιφέρεια της Εμίλια-Ρομάνια στην Ιταλία. Η έκτασή της είναι 2.631 τ.χλμ. και ο πληθυσμός της ανέρχεται σε 355.809 κατοίκους (2008). Έδρα της επαρχίας είναι η Φερράρα (*Ferrara*). Συνολικά, η επαρχία αριθμεί 26 δήμους. Συνορεύει βόρεια με την περιφέρεια του Βένετο (επαρχία του Ροβίγκο) και την Λομβαρδία (επαρχία της Μάντοβας) κατά μήκος του Πάδου, δυτικά με την επαρχία της Μόντενας, νότια με την επαρχία της Μπολόνιας και την επαρχία της Ραβέννας. Τέλος, βρέχεται ανατολικά από την Αδριατική θάλασσα. Είναι η επαρχία με της Εμίλια-Ρομάνια με τον μεγαλύτερο φυσικό πλούτο και τις περισσότερες προστατευμένες ζώνες οι οποίες υπολογίζονται περίπου σε 34.000 εκτάρια.

## Ιστορία

Η επαρχία της Φερράρας ιδρύθηκε όπως πιστεύουν για πρώτη φορά από τους Ρωμαίους στην τοποθεσία *"Φόρουμ Αλιένι"*, τα ερείπια του τοποθετούνται στο παραλιακό λιμάνι της Σπίνα αν και οι αρχαιολόγοι το ανακάλυψαν κοντά στο Κομάκκιο.  Η Φερράρα καταγράφεται για πρώτη φορά όταν την κατέκτησαν οι Λομβαρδοί και έχασε η Βυζαντινή αυτοκρατορία την κυριαρχία της σε αυτήν (753 μ.Χ.). Οι Φράγκοι την έδωσαν δώρο στην Αγία Έδρα (754/756 π.Χ.), διοικήθηκε από την επισκοπή της Ραβέννας. Τον 9ο αιώνα μ.Χ. οικοδομήθηκαν μοναστήρια των Βενεδικτίνων και των Κιστερκιανών.  Η Φερράρα έγινε ανεξάρτητη (1055) από τις αυτοκρατορικές δυνάμεις, την κυβέρνησαν η Ματθίλδη της Κανόσα (1101) και ο Φρειδερίκος Α΄ Βαρβαρόσσα (1158).

Αργότερα ανέλαβε την διοίκηση ο Οίκος των Έστε που δημιούργησε ένα ισχυρό κράτος και ίδρυσε Πανεπιστήμιο. Τον 15ο-16ο αιώνα οικοδομήθηκαν ισχυρά τείχη και ενώθηκε με τα Παπικά Κράτη (1598). Οι Αυστριακοί κατέλαβαν την Ακρόπολη της Φερράρα και είχαν υπό την κατοχή τους την πόλη την περίοδο (1831 - 1847). Αργότερα (21 Ιουνίου 1859) οι Αυστριακοί την εγκατέλειψαν οριστικά και εισήλθε στην Ιταλική ενοποίηση.  Ο Ιταλό Μπάλντο εντάχθηκε στο Εθνικό Φασιστικό Κόμμα και έγινε Γενικός Γραμματέας της Φασιστικής οργάνωσης της Φερράρας. Η οργάνωση αυτή είχε πλούσια δράση διέλυσε πολλές απεργίες και επιτέθηκε στους κομμουνιστές με την βοήθεια των γαιοκτημόνων. Η δράση ήταν θεωρείται από τις περισσότερο πετυχημένες και είχε σημαντικό ρόλο στην άνοδο του Φασισμού σε ολόκληρη την Ιταλία.

## Κύριοι Δήμοι

## Παραπομπές



## Πηγές

*Roy Palmer Domenico (2002). The Regions of Italy: A Reference Guide to History and Culture. Greenwood Publishing Group.

## Εξωτερικοί σύνδεσμοι

*


Φερραρα
Χοσέ Σεγούρα

Ο **Χοσέ Σεγούρα** (ισπανικά: José Segura) είναι Ισπανός προπονητής ποδοσφαίρου. Γεννήθηκε στις 19 Μαρτίου του 1957 στην Ολέσα Ντε Μονσεράτ της Βαρκελώνης.

## Σταδιοδρομία
Ο Χοσέ Σεγούρα ξεκίνησε την σταδιοδρομία του στην Βαρκελώνη. Εργάστηκε στις ακαδημίες της Μπαρτσελόνα ως βοηθός του Λορένθο Σέρα Φερέρ και ως σκάουτερ και βοηθός προπονητή στην πρώτη ομάδα με προπονητή τον κ. Φερέρ.

Από το καλοκαίρι του 2006 και για ένα χρόνο διετέλεσε βοηθός προπονητή του Σέρα Φερέρ στην ΑΕΚ. Από το καλοκαίρι του 2007 ο κ. Σεγούρα ανέλαβε την θέση του βοηθού προπονητή στον Ολυμπιακό με προπονητή τον Τάκη Λεμονή και από τις 11 Μαρτίου του 2008 ανέλαβε την θέση του προπονητή της ομάδας. Με τον Ολυμπιακό κατέκτησε το νταμπλ το 2008 και αντικαταστάθηκε με τη λήξη της σεζόν στη θέση του προπονητή από τον Ερνέστο Βαλβέρδε. Τον Μάιο του 2009, ο Σεγούρα συμφώνησε να εργαστεί στην Λίβερπουλ Φ.Κ. ως τεχνικός διευθυντής των ακαδημιών του συλλόγου του αγγλικού λιμανιού.

Στις 12 Μαρτίου 2011, η Λίβερπουλ ανακοίνωσε πως απολύθηκε από τον σύλλογο ο προπονητής της δεύτερης ομάδας Τζον ΜακΜάχον με τον τεχνικό διευθυντή των ακαδημιών Χοσέ 'Πεπ' Σεγούρα να αναλαμβάνει την τεχνική καθοδήγηση της ομάδας για το υπόλοιπο της σεζόν.

## Ιστορικό
*2001-2002: Καθηγητής Φυσικής Αγωγής στη Γέιδα
*2002-2003: Βοηθός του Λορένθο Σέρρα Φερρέρ στις ακαδημίες της Μπαρτσελόνα
*2003-2004: Βοηθός στην Μπαρτσελόνα Β', τη δεύτερη ομάδα της Μπαρτσελόνα
*2004-2006: Καθηγητής στο Πανεπιστήμιο της Γέιδα
*2006-2007: Βοηθός προπονητή του Φερέρ στην ΑΕΚ
*2007-2008: Βοηθός προπονητή του Τάκη Λεμονή στον Ολυμπιακό
*2008-2009: Προπονητής στον Ολυμπιακό
*2009-2012: Τεχνικός Διευθυντής των ακαδημιών της Λίβερπουλ.

## Παραπομπές


Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Ισπανοί προπονητές ποδοσφαίρου στο εξωτερικό
Μπολόνια (επαρχία)

Η **επαρχία της Μπολόνιας** (ιταλικά: *Provincia di Bologna*) είναι επαρχία στην περιφέρεια της Εμίλια-Ρομάνια στην Ιταλία. Η έκτασή της είναι 3.703 τ.χλμ και ο πληθυσμός της ανέρχεται σε 958.918 κατοίκους (2007). Έδρα της επαρχίας είναι η Μπολόνια (*Bologna*). Συνολικά, η επαρχία αριθμεί 60 δήμους.

Συνορεύει βόρεια με την Επαρχία της Φερράρας, ανατολικά με την επαρχία της Ραβέννας, νότια με την Τοσκάνη (επαρχίες του Πράτο, της Πιστόια και της Φλωρεντίας) και την επαρχία της Μόντενας.

## Γεωγραφία
Το έδαφος της επαρχίας της Μπολόνιας είναι κατά βάση πεδινό ή ημιορεινό καθώς μόνο το 21,3% καλύπτεται από βουνά (σε σχέση με το 25% όλης της Εμίλια-Ρομάνια).

Κυριότερος ποταμός είναι ο Ρένος (211 χλμ) ενώ υπάρχουν και άλλα μικρότερα ποτάμια (Σαντέρνο, Σιλλάρο, Σαβένα, κ.ά.), που όμως κανένα δεν ξεπερνά σε μήκος τα 105 χλμ..

## Κύριοι Δήμοι

## Εξωτερικοί σύνδεσμοι

* Παλιές φωτογραφίες της Μπολόνια


Μπολονια
Μεσοπατριαρχεία

Με τον όρο **Μεσοπατριαρχεία** προσδιορίζεται ο ενδιάμεσος χρόνος από της χηρείας πατριαρχικού θρόνου, λόγω θανάτου, ή παραίτησης, ή καθαίρεσης ή ακούσιας απομάκρυνσης του νομίμου Πατριάρχου μέχρι της εκλογής και εγκατάστασης του νέου, (τελετή ενθρόνισης).

Άλλοτε κατά το χρόνο αυτό τα της τοπικής Εκκλησίας τρέχοντα θέματα διεύθυνε ο Σύγκελος ή ο Αρχιδιάκονος ή κάποιος των Επισκόπων. Μετά την Άλωση καθιερώθηκε εθιμικά (επεκράτησε) ν΄ ανατίθεται η άσκηση του πατριαρχικού λειτουργήματος στον αρχαιότερο κατά τα πρεσβεία χειροτονίας ανώτερο κληρικό. Τελευταία περίπτωση μακράς μεσοπατριαρχείας σημειώθηκε στο Πατριαρχείο Ιεροσολύμων.

Κατηγορία:Ιστορία του Χριστιανισμού
Μητρόδωρος ο Λαμψακηνός

Ο **Μητρόδωρος ο Λαμψακηνός** ήταν αρχαίος Έλληνας επικούρειος φιλόσοφος τον οποίον ο Κικέρων αποκαλούσε "Δεύτερο Επίκουρο". Γεννήθηκε περίπου το 330 π.Χ. στη Λάμψακο, στην περιοχή του Ελλησπόντου. Το όνομα του πατέρα του ήταν Αθήναιος ή Τιμοκράτης και της μητέρας του Σάνδη. Είχε δυο αδέρφια τον Τιμοκράτη και την Βατίδα σύζυγο του επικούρειου Ιδομενέα. Υπήρξε ο προσφιλέστερος μαθητής και ο καλύτερος φίλος του Επίκουρου ο οποίος και του αφιέρωσε πολλά συγγράμματά του. Γνώρισε τον Επίκουρο και τη φιλοσοφία του όταν αυτός είχε ιδρύσει φιλοσοφική σχολή στη Λάμψακο. Έκτοτε δεν απομακρύνθηκε ποτέ από κοντά του. Αργότερα όταν ο Επίκουρος ίδρυσε τον Κήπο στην Αθήνα τον ακολούθησε και συμφιλοσόφησε μαζί του. Ήρθε σε σύγκρουση με τον αδερφό του τον Τιμοκράτη όταν εκείνος διαφώνησε με την επικούρεια φιλοσοφία. Είχε σχέση με την εταίρα Λεόντιον που ήταν επίσης επικούρεια φιλόσοφος. Ο Μητρόδωρος απόκτησε δύο παιδιά, ένα αγόρι που το ονόμασε Επίκουρο και ένα κορίτσι.  Πέθανε το 277 π.Χ. στην Αθήνα κατά το έτος 53ο της ηλικίας του, επτά χρόνια πριν από τον Επίκουρο, ο οποίος στη διαθήκη του άφησε την επιθυμία του να τιμάται η μνήμη του και η μνήμη του Μητρόδωρου στις 20 κάθε μήνα με τη συνάθροιση των φίλων της επικούρειας φιλοσοφίας.

## Η φιλοσοφία
Ο Μητρόδωρος ήταν θεματοφύλακας της φιλοσοφίας του Επίκουρου. Συνέγραψε σύμφωνα με τον Διογένη Λαέρτιο τα εξής έργα:
*Πρὸς τοὺς ἰατρούς, τρία - (3 τόμοι)
*Περὶ αἰσθήσεων
*Πρὸς Τιμοκράτην
*Περὶ μεγαλοψυχίας
*Περὶ τῆς Ἐπικούρου ἀρρωστίας
*Πρὸς τοὺς διαλεκτικούς
*Πρὸς τοὺς σοφιστάς, ἐννέα (9 τόμοι)
*Περὶ τῆς ἐπὶ σοφίαν πορείας
*Περὶ τῆς μεταβολῆς
*Περὶ πλούτου
*Πρὸς Δημόκριτον
*Περὶ εὐγενείας

Από τα έργα του που μνημονεύει ο Διογένης ο Λαέρτιος ελάχιστα αποσπάσματα διέσωσαν ο Πλούταρχος, ο Σενέκας και ο Κλήμης ο Αλεξανδρεύς.

Στην Επίκουρου Προσφώνησις σώζεται το υπ.αρ. Χ απόσπασμα που ανήκει στον Μητρόδωρο

Να θυμάσαι ότι αν και είσαι θνητός σύμφωνα με τη φύση και έχεις λάβει μια περιορισμένη διάρκεια ζωής, 
ανέβηκες με τους διαλογισμούς περί της φύσης τόσο στην άπειρία της, όσο και στην αιωνιότητά της 
και είδες καθαρά τα τωρινά, τα μελλούμενα και τα παρελθόντα. 

ΜΕΜΝΗΣΟ ΟΤΙ ΘΝΗΤΟΣ ΩΝ ΤΗ ΦΥΣΕΙ ΚΑΙ ΛΑΒΩΝ ΧΡΟΝΟΝ ΩΡΙΣΜΕΝΟΝ 
ΑΝΕΒΗΣ ΤΟΙΣ ΠΕΡΙ ΦΥΣΕΩΣ ΔΙΑΛΟΓΙΣΜΟΙΣ ΕΠΙ ΤΗΝ ΑΠΕΙΡΙΑΝ ΚΑΙ ΤΟΝ ΑΙΩΝΑ
ΚΑΙ ΚΑΤΕΙΔΕΣ ΤΟ Τ' ΕΟΝΤΑ ΤΑ Τ' ΕΣΣΟΜΕΝΑ ΠΡΟ Τ' ΕΟΝΤΑ.
(Επικ.Προσφ. Χ)

## Σημειώσεις


Κατηγορία:Αρχαίοι Έλληνες φιλόσοφοι
Κατηγορία:Επικούρειοι φιλόσοφοι
Κατηγορία:Ελληνιστική περίοδος
Κατηγορία:Λάμψακος
Άρρητος αριθμός

right|thumb|200 px|Ο αριθμός <math>\scriptstyle\sqrt{2}</math> είναι άρρητος
**Άρρητος αριθμός** ονομάζεται κάθε αριθμός ο οποίος δεν είναι δυνατό να εκφραστεί ως ανάγωγο κλάσμα \frac{\mu}{\nu}, όπου \mu και \nu είναι ακέραιοι αριθμοί, με  \nu διάφορο του μηδενός, σε αντίθεση με τους ρητούς αριθμούς, οι οποίοι μπορούν να εκφραστούν ως ανάγωγο κλάσμα ακεραίων. 

Παραδείγματα άρρητων αριθμών είναι το π ή το e και η τετραγωνική ρίζα του 2 (\scriptstyle\sqrt{2}).

Οι άρρητοι αριθμοί είναι όλοι οι πραγματικοί αριθμοί (R) οι οποίοι δεν είναι ρητοί. Ως εκ τούτου και ελλείψει μοναδικού συμβολισμού για το σύνολο των αρρήτων, χρησιμοποιείται ο έμμεσος συμβολισμός I (Irrational numbers) ή \mathbb{Q}^c  ή  \mathbb{R} \setminus \mathbb{Q}, όπου \mathbb{R} το σύνολο των πραγματικών αριθμών και \mathbb{Q} το σύνολο των ρητών. Οι άρρητοι αριθμοί έχουν άπειρο αριθμό, μη επαναλαμβανόμενων περιοδικά, δεκαδικών ψηφίων.

Μία χαρακτηριστική ιδιότητα των άρρητων αριθμών είναι ότι το άθροισμα δύο άρρητων δίνουν μερικές φορές 

ως αποτέλεσμα έναν ρητό αριθμό. Για παράδειγμα  0,101001000100001000001...+1,0101101110111101111101111110...=1,11111111111....=\frac{10}{9}

## Ιστορικό
Η πρώτη καταγραφή για τη γνώση των άρρητων αριθμών ξεκινά με τον Ίππασο, έναν πυθαγόρειο που είτε αποκάλυψε πως η διαγώνιος ενός τετραγώνου με πλευρά ακέραιο δεν είναι ακέραιος ή ανακάλυψε τους άρρητους στην προσπάθεια να αναγνωρίσει τις πλευρές του πενταγράμμου. Οι Πυθαγόρειοι δίδασκαν ότι οποιοσδήποτε αριθμός μπορεί να εκφραστεί ως λόγος δυο άλλων φυσικών αριθμών και διέδιδαν πως με τη χρήση των αριθμών μπορούσαν να επιλύσουν όλα τα προβλήματα του πραγματικού κόσμου. Η πρώτη ενδεχομένως κρίση στα μαθηματικά εμφανίστηκε συνοδευόμενη από πολιτική κρίση όταν, σύμφωνα με την παράδοση, ο Ίππασος ο Μεταπόντιος (450 π.Χ.) αποκάλυψε τον άρρητο, γεγονός που φύλαγαν μυστικό οι Πυθαγόρειοι, και προκάλεσε την εξέγερση των μαθητών των Πυθαγορείων.

## Περαιτέρω ανάγνωση

### Ελληνικά άρθρα
* 
* 

### Ξενόγλωσσα άρθρα
* 
* 
* 
* 
* 
* 

## Δείτε επίσης
* Αριθμός
* Ρητός αριθμός

## Παραπομπές


## Εξωτερικοί σύνδεσμοι
*
Μητρόδωρος ο Χίος

Ο **Μητρόδωρος ο Χίος** (αρχαία ελληνικά: Μητρόδωρος ὁ Χῖος,  *[[floruit|fl]]* 4ος αιώνας π.Χ.) ήταν Έλληνας φιλόσοφος, που ανήκε στη σχολή του Δημόκριτου, και σημαντικός πρόδρομος του Επίκουρου.  

Ο Μητρόδωρος ήταν μαθητής του Νέσσου της Χίου, ή όπως προτιμούν άλλες πηγές, του ίδιου του Δημόκριτου. Λέγεται ότι δίδαξε τον Διογένη το Σμυρναίο, ο οποίος με τη σειρά του ήταν δάσκαλος του Ανάξαρχου. 

Ο Μητρόδωρος ήταν πλήρως σκεπτικιστής. Αποδεχόταν τη Δημοκρίτεια θεωρία των ατόμων και του κενού και της πληθώρας των κόσμων.  Είχε επίσης δικιά του θεωρία ότι τα αστέρια σχηματίζονται από την μέρα με την ημέρα υγρασία στον αέρα με τη θερμότητα του Ήλιου. Σύμφωνα με τον Κικέρωνα, είπε ότι, "Δεν ξέρουμε τίποτα, όχι, ούτε καν αν ξέρουμε ή όχι", και πίστευε ότι όλα είναι για κάθε άτομο μόνο αυτό που φαίνεται για εκείνο να είναι.  

Η παρακάτω φράση αποδίδεται σε αυτόν. Αν είναι ακριβής, δείχνει ότι ο Μητρόδωρος είχε μια κοσμολογική φιλοσοφία που ήταν μπροστά από τον αρχαίο κόσμο: "Ένα μόνο σπυρί σιταριού σε ένα μεγάλο χωράφι είναι τόσο παράξενο όσο ένας μόνος κόσμος σε ένα άπειρο διάστημα".
	Εν πόλει μήτε ως λέων ανατρέφου μήτε ως κώνωψ. Το μεν γαρ εκπατείται, το δε καιροφυλακτείται.

## Παραπομπές


## Πηγές
Metrodorus, Volume 18, p. 300.
*Βασίλης Λαζανάς, *Αρχαία ελληνικά επιγράμματα εμπνευσμένα από την Κόρινθο και την περιοχή της*, Αθήνα, 1971, σ. 150.
*Pierre Waltz, Anthologie Grecque, ed. Les Belles Lettres, Paris, 1960, vol.XII, p 226.
**Νεώτερον Εγκυκλοπαιδικόν Λεξικόν Ηλίου* τ. 13ος, σ. 512
**Αρχαίοι Έλληνες επιστήμονες* Κ. Γεωργακόπουλου, έκδ. Γεωργιάδη, 1995

## Εξωτερικοί σύνδεσμοι
* 

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιατροί
Κατηγορία:Αρχαίοι Έλληνες μαθηματικοί
Κατηγορία:Αρχαίοι Χίοι
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Σκεπτικοί φιλόσοφοι
Κατηγορία:Προσωκρατικοί φιλόσοφοι
Μεσοπορεία

Ο όρος **μεσοπορεία** χρησιμοποιείται κυρίως στη ναυτική τακτική. Αποτελεί το κέντρο της παράταξης μιας ναυτικής δύναμης που πλέει συνήθως κατά γραμμή παραγωγής. Αποτελεί επίσης το μέσον μεταξύ της πρωτοπορείας και ουραγίας μιας νηοπομπής ή ενός κομβόι διερχομένων πλοίων σε διαύλους και στενά.

Μεσοπόρο ή μεσοπορούν πλοίο λέγονταν παλαιότερα σε ναυμαχίες του άλλοτε ναυτικού τα μεγαλύτερα πλοία που ασκούσαν και την μεγαλύτερη πίεση σε εχθρικές παρατάξεις που καλύπτονταν εκατέρωθεν από μικρότερα πλοία, (όπως στη Ναυμαχία της Ναυπάκτου, Ναυμαχία του Ακτίου κ.λπ.). Αργότερα τη θέση αυτών λάμβαναν τα μεγάλα θωρηκτά, (π.χ. Ναυμαχία της Έλλης). Σήμερα κατ΄ εξοχήν πολεμικά πλοία που εκτελούν μεσοπορεία είναι τα αεροπλανοφόρα και οι ναυαρχίδες των επιμέρους στόλων και ναυτικών μοιρών. 
Στις σύγχρονες επιχειρούμενες αποβάσεις μεσοπορεία πραγματοποιεί η μεγαλύτερη δύναμη (πλοίο υποστήριξης) που συμμετέχει στην επιχείρηση που κυρίως είναι ελικοπτεροφόρο αποβατηγό.

Κατηγορία:Στρατιωτική τακτική
Αργοκοίλι Νάξου

Στο **Αργοκοίλι** της Νάξου βρίσκεται ο μικρός οικισμός της Αργοκοιλιώτισσας και το ομώνυμο παναξιακό προσκύνημα της Παναγίας της Αργοκοιλιώτισσας. Το Αργοκοίλι βρίσκεται στη βορειοανατολική Νάξο στην ανατολική πλαγιά του όρους Αμμόμαξη, ανατολικά της Κορώνου, και σε υψόμετρο περίπου 550 μέτρα από τη θάλασσα. Η πρόσβαση σε αυτό γίνεται από τον οδικό άξονα Σταυρός Κεραμωτής - Απόλλωνας Νάξου πριν τη Κόρωνο και πάνω από τα Ορυχεία Σμύριδας, μέσω παρακαμπτήριας οδού που καταλήγει στο Λιώνα, το μοναδικό παραθαλάσσιο χωριό της Βορειοανατολικής Νάξου.

Το έτο 1836, κατόπιν «*καθ΄ ύπνου υπόδειξης*», βρέθηκε στην περιοχή μία πολύ παλιά εικόνα της Παναγίας που πιθανολογείται ότι έκρυψαν εκεί την περίοδο της Εικονομαχίας. Προς τιμήν της εικόνας κτίσθηκε ναός. Αργότερα, αποκαλύφθηκε αγίασμα σ΄ έναν σπηλαιώδη βράχο πλησίον του ναού που πιθανολογείται ότι αποτελούσε βυζαντινό παρατηρητήριο. Εντός του υπάρχουν βαθμίδες που έχουν λαξευτεί σχεδόν κάθετα στο βράχο και οδηγούν σε άνοιγμα στην οροφή του.

Ο οικισμός Αργοκοίλι στη τελευταία απογραφή (2001) αριθμούσε 23 κατοίκους. Η θέα του Ανατολικού Αιγαίου από το Αργοκοίλι είναι εκπληκτική, ιδιαίτερα τις πρωινές και απογευματινές ώρες. Από το Αργοκοίλι συνεχίζει επίσης δρόμος με νότια κατεύθυνση που καταλήγει στην Ατσιπάπη, περίπου σε ίδιο υψόμετρο.
μικρογραφία|329x329εσ|Η Θαυματουργή Εικόνα της Παναγίας


## Δείτε επίσης

* Αργοκοιλιώτισσα, ο οικισμός.
* Παναγία Αργοκοιλιώτισσα, το μοναστήρι.

## Παραπομπές


Κατηγορία:Χωριά της περιφερειακής ενότητας Νάξου
Επαρχία της Μόντενα

Η **επαρχία της Μόντενα** (ιταλικά: *Provincia di Modena*) είναι επαρχία στην περιφέρεια της Εμίλια-Ρομάνια στην Ιταλία. Η έκτασή της είναι 2.689 τ.χλμ. και ο πληθυσμός της ανέρχεται σε 677.673 κατοίκους (2007). Έδρα της επαρχίας είναι η Μόντενα (*Modena*). Συνολικά, η επαρχία αριθμεί 47 δήμους.

Συνορεύει βόρεια με την Λομβαρδία (επαρχία της Μάντοβας), ανατολικά με την επαρχία της Φερράρας και την επαρχία της Μπολόνιας, νότια με την Τοσκάνη (επαρχίες της Λούκα και της Πιστόια) και δυτικά με την επαρχία του Ρέτζιο-Εμίλια.

## Κύριοι Δήμοι


Μοντενα
Έρημος Καλαχάρι

thumb|350px|Η Έρημος Καλαχάρι
thumb|right|250px|Η έρημος Καλαχάρι είναι μια εκτεταμένη άγονη περιοχή της νότιας Αφρικής, στο τροπικό του Αιγόκερω· η βροχόπτωση είναι ελάχιστη και η βλάστηση περιορίζεται σε λίγα ποώδη είδη και θάμνους.

Η **έρημος Καλαχάρι** είναι έρημος της νότιας Αφρικής, που βρίσκεται περίπου μεταξύ 20o και 28o νοτίου πλάτους και 19 και 24 ανατολικού μήκους. Οι κάτοικοι είναι νομάδες, όπως επίσης και Βουσμάνοι και Οτεντότοι. Η Καλαχάρι διασχίστηκε για πρώτη φορά από τον Ντέιβιντ Λίβινγκστον και τον Ουίλιαμ Όσγουελ, το 1849.

## Ετυμολογία
Το όνομα Καλαχάρι προέρχεται από την Τσουάνα λέξη Kgala, που σημαίνει «η μεγάλη δίψα», ή Kgalagadi, που σημαίνει «ένας άνυδρος τόπος». Η Καλαχάρι έχει τεράστιες εκτάσεις που καλύπτονται από κόκκινη άμμο χωρίς μόνιμα επιφανειακά νερά.

## Όρια
Καλύπτει έκταση 900.000 τ.χλμ. Περιλαμβάνει τρεις αφρικανικές χώρες, την Μποτσουάνα, τη Ναμίμπια και τη Νότια Αφρική. Η εν λόγω έρημος συγκροτείται από αμμώδεις ή βραχώδεις εκτάσεις. Η έρημος συνορεύει στα βόρεια με την κοιλάδα του Οκαβάνγκο, στα ανατολικά με τα υψίπεδα του Τράνσβααλ, στα νότια με τον ποταμό Οράγγη και στα δυτικά με τα βουνά Νταμάρα και Νάμα.

## Χλωρίδα και Πανίδα
[thumb|left|Η [σουρικάτα και ο Λυκάων ο αφρικανικός ζουν στην έρημο Καλαχάρι]]
Στο αχανές έδαφος υπάρχουν ελάχιστα κέντρα που κατοικούνται μόνιμα, κυρίως στις περιφερικές ζώνες. Οι οάσεις απουσιάζουν σε αυτά τα μέρη. Στην Καλαχάρι φυτρώνουν κυρίως πόες και θάμνοι, ενώ υπάρχουν ίχνη από δάση στα βόρεια και δυτικά κράσπεδα. Το θηλαστικό μέρκατ είναι ενδημικό ζώο στην έρημο. Όπως όλα τα ζώα που ενδημούν εκεί, τα μέρκατ είναι σε μόνιμη επαγρύπνηση με σκοπό να διασφαλίζουν τις φωλιές τους από τις επιθέσεις των αρπακτικών θηρίων. Εξαιτίας της πτωχής βλάστησης, οι κάτοικοι ασχολούνται με το κυνήγι και με την κτηνοτροφία. Επίσης, τρέφονται με έντομα, όπως κατσαρίδες.

## Παραπομπές

## Εξωτερικοί σύνδεσμοι

* Σαφάρι στην Καλαχάρι

Κατηγορία:Έρημοι της Νότιας Αφρικής
Κατηγορία:Έρημοι της Ναμίμπιας
Κατηγορία:Έρημοι της Μποτσουάνας
Ντόμινε, κβο βάντις; (Καρράτσι)

***Ντόμινε, κβο βάντις;*** (λατινικά: *Domine, quo vadis?*, μετάφραση: *Κύριε, πού πηγαίνεις;*) είναι πίνακας που φιλοτέχνησε ο Ιταλός ζωγράφος του Μπαρόκ, Αννίμπαλε Καρράτσι. Χρονολογείται περίπου το 1602 και τον παρήγγειλε ο Καρδινάλιος Πιέτρο Αλντομπραντίνι. Η αμοιβή του καλλιτέχνη ήταν μια αλυσίδα από χρυσάφι. Στη συλλογή της οικογένειας Αλντομπραντίνι καταγράφεται το 1603. Σήμερα φιλοξενείται στην Εθνική Πινακοθήκη του Λονδίνου, από την οποία αποκτήθηκε με αγορά το 1826.

Το έργο απεικονίζει ένα περιστατικό με θρησκευτικό θέμα το οποίο απεικονίζεται σπάνια στην εικονογραφία γιατί δεν αναφέρεται στην Καινή Διαθήκη. Σύμφωνα με την αφήγηση, κατά τη διάρκεια των διωγμών του Νέρωνα, ο Απόστολος Πέτρος διέφυγε από τη Ρώμη. Ενώ περπατούσε στην Αππία Οδό είχε ένα όραμα του Χριστού ο οποίος κουβαλούσε το Σταυρό του. Τότε ρώτησε, *“Κύριε, πού πηγαίνεις;”* Η απάντηση που έλαβε ήταν πως ο Χριστός πήγαινε στη Ρώμη για να σταυρωθεί και πάλι. Αργότερα ο Πέτρος επέστρεψε στη Ρώμη όπου και μαρτύρησε.

## Εξωτερικοί σύνδεσμοι
* [Εικόνες από την Εθνική Πινακοθήκη](http://www.nationalgalleryimages.co.uk/Imagedetails.aspx?q=Other+Italian&mode=Styles&start=1&num=12&ng=NG9&title=Christ%20appearing%20to%20Saint%20Peter%20on%20the%20Appian%20Way%20(Domine,%20Quo%20Vadis?)&artist=Annibale%20CARRACCI&frm=1)

Κατηγορία:Πίνακες του Αννιμπάλε Καρράτσι
Κατηγορία:Πίνακες της Εθνικής Πινακοθήκης του Λονδίνου
Φορλί

Το **Φορλί** (, ) είναι πόλη της Ιταλίας στην Επαρχία Φορλί-Τσεζένα. Είναι έδρα της επαρχίας.

## Ιστορία
Το Φορλί κατοικείται από την παλαιολιθική εποχή. Στην τοποθεσία Ca 'Belvedere έχουν βρεθεί παλαιολιθικές εγκαταστάσεις και εργαλεία που χρονολογούνται πριν 800.000 χρόνια. Σύμφωνα με τη μυθολογία, η πόλη του Φορλί ιδρύθηκε το 188 π.Χ. από τον Γάιο Λίβιο Σαλινάτορα. Η πόλη καταστράφηκε το 88 π.Χ. κατά τη διάρκεια εμφυλίων πολέμων και ξαναχτίστηκε από τον Livius Clodius. 

Μετά την κατάρρευση της Δυτικής ρωμαϊκής αυτοκρατορίας, η πόλη αποτέλεσε μέρος του βασιλείου των Οστρογότθων. Αργότερα πέρασε στην κυριαρχία των Βυζαντινών και μετά του Πάπα. Τον 9ο αιώνα έγινε ανεξάρτητη πόλη και βρέθηκε πολλές φορές σε πολεμική αντιπαράθεση με τις Μπολόνια και Φαέντσα. Στις 15 Ιουνίου 1275 νίκησε τους Μπολονέζους σε μάχη στο Ponte di San Procolo και στις 14 Νοεμβρίου 1276 νίκησε τις συμμαχικές δυνάμεις άλλων ιταλικών κρατιδίων. Πολλές φορές βρέθηκε αντιμέτωπη και με τα παπικά στρατεύματα, καθώς ο Πάπας επεδίωκε να εντάξει το Φορλί στη σφαίρα επιρροής του. Κατά τον Μεσαίωνα, στο Φορλί υπήρχε σημαντική κοινότητα Εβραίων. Τον Ιούνιο του 1796 η πόλη καταλήφθηκε από τα γαλλικά στρατεύματα ενώ ο ίδιος ο Ναπολέων πέρασε από την πόλη στις 7 Φεβρουαρίου 1797. Τον 19ο αιώνα το Φορλί πήρε μέρος στους αγώνες για την ένωση της Ιταλίας. 

Στις 16 Απριλίου 1988 στο Φορλί, οι Ερυθρές Ταξιαρχίες σκότωσαν τον γερουσιαστή Ρομπέρτο Ρουφίλλι, σύμβουλο του πρωθυπουργού Κιρίακο ντε Μίτα.

## Πρόσωπα
* Αικατερίνη Σφόρτσα (1463 - 1509)
* Μελότσο ντα Φορλί (1438 - 1494) ζωγράφος και αρχιτέκτονας της Αναγέννησης
* Τζερόνιμο Μερκουριάλι (1530 - 1606) φιλόλογος και γιατρός
* Τζιοβάνι ντάλε Μπάντε Νέρε (1498 - 1526) στρατηγός.

## Εξωτερικοί σύνδεσμοι
* 
* 
* Ιστοσελίδα της πόλης 

Κατηγορία:Δήμοι της Επαρχίας του Φορλί-Τσεζένα
Ντέιβιντ Μορέλ

Ο **Ντέιβιντ Μορέλ** (*David Morrell*, 24 Απριλίου 1943) είναι Καναδός μυθιστοριογράφος και καθηγητής αμερικανικής λογοτεχνίας. Είναι κυρίως γνωστός για το μυθιστόρημά του «First Blood» του 1972, το οποίο αργότερα μεταφέρθηκε στην ομώνυμη ταινία του 1982, που οδήγησε στη δημιουργία της επιτυχημένης σειράς «Ράμπο» με πρωταγωνιστή τον Σιλβέστερ Σταλόνε.

## Βιογραφία
Ο Μορέλ γεννήθηκε στο Κίτσενερ του Καναδά, λίγο μετά το θάνατο του πατέρα του που πολέμησε στο Β’ Παγκόσμιο Πόλεμο. Τα παιδικά του χρόνια πέρασε κυρίως σε ορφανοτροφεία και οικογένειες φιλοξενίας.
Το 1966 πήγε στις ΗΠΑ όπου σπούδασε αμερικανική λογοτεχνία στο Πανεπιστήμιο της Πενσυλβάνια. Αυτό το διάστημα γνώρισε τον συγγραφέα επιστημονικής φαντασίας Φίλιπ Κλας (γνωστός και ως Γουίλιαμ Τεν), ο οποίος δίδασκε εκεί αγγλικά και συγκριτική λογοτεχνία. Το 1970 αποφοίτησε με πτυχία Master of Arts και Doctor of Philosophy (Ph.D.) και στο εξής δίδαξε στο Πανεπιστήμιο Αϊόβα μέχρι το 1986, όταν παραιτήθηκε για να αφοσιωθεί στο συγγραφικό του έργο. Ένα χρόνο αργότερα έχασε τον δεκαπεντάχρονο γιο του που έπασχε από σπάνια μορφή καρκίνου των οστών. Ο θάνατος του γιου του επηρέασε τα κατοπινά του βιβλία, κυρίως το «Fireflies: A Father’s Tale of Love and Loss» (1988) και «Desperate Measures» (1999).

Ο Ντέιβιντ Μορέλ ζει σήμερα με την γυναίκα του στη Σάντα Φε του Νέου Μεξικού.

## Συγγραφικό έργο

Το 1970 άρχισε τη συγγραφή του πρώτου και μέχρι σήμερα διασημότερου του μυθιστορήματος, του «First Blood», το οποίο δημοσιεύτηκε το 1972 και όπου αναφέρεται για πρώτη φορά ο χαρακτήρας του βετεράνου του Βιετνάμ, Ράμπο. Το 1982 γυρίστηκε με βάση το βιβλίο η ομώνυμη ταινία με πρωταγωνιστή το Σιλβέστερ Σταλόνε (ελληνικός τίτλος: «Ράμπο: Το πρώτο αίμα»), οι παγκόσμιες εισπράξεις της οποίας (126 εκατομμύρια δολάρια) την καθιστούν μια από τις οικονομικά επιτυχέστερες ταινίες της εποχής της. 

Στα τέλη του 2006 το συγγραφικό έργο του Μορέλ συμπεριλαμβάνει συνολικά 28 βιβλία (24 από αυτά είναι μυθιστορήματα), τα οποία έχουν μεταφραστεί σε 26 γλώσσες. 

## Βιβλιογραφία

### Μυθιστοριογραφία
* 1972 *First Blood*
* 1975 *Testament*
* 1977 *Last Reveille*
* 1979 *The Totem*
* 1982 *Blood Oath*
* 1983 *The Hundred-Year Christmas* - illustrated by R. J. Krupowicz
* 1984 *Brotherhood of the Rose*
* 1985 *Fraternity of the Stone*
* 1985 *Rambo: First Blood Part II* 
* 1987 *The League of Night and Fog*
* 1988 *Rambo III* - novelization
* 1990 *Fifth Profession*
* 1991 *The Covenant of the Flame*
* 1993 *Assumed identity*
* 1994 *Desperate Measures*
* 1994 *The Totem* - unabridged
* 1996 *Extreme Denial*
* 1998 *Double Image*
* 1999 *Black Evening*
* 2000 *Burnt Sienna*
* 2002 *Long Lost*
* 2003 *The Protector*
* 2005 *Creepers*
* 2007 *Scavenger*
* 2013 *Murder as a Fine Art*

### Μη μυθοπλαστική λογοτεχνία
* 1976 *John Barth: An Introduction*
* 1988 *Fireflies*
* 2002 *Lessons from a Lifetime of Writing: A Novelist Looks at His Craft*

### Κόμικς
* 2007 - 2008 *Captain America: The Chosen*

## Παραπομπές


## Εξωτερικοί σύνδεσμοι

* Επίσημη ιστοσελίδα του Ντέιβιντ Μορέλ
* Προφίλ στο IMDb

Κατηγορία:Καναδοί μυθιστοριογράφοι
Κατηγορία:Καναδοί δοκιμιογράφοι
Κατηγορία:Καναδοί πανεπιστημιακοί
Επαρχία της Πάρμας

Η **επαρχία της Πάρμας** (ιταλικά: *Provincia di Parma*) είναι επαρχία στην περιφέρεια της Εμίλια-Ρομάνια στην Ιταλία. Η έκτασή της είναι 3.449 τ.χλμ. και ο πληθυσμός της ανέρχεται σε 428.925 κατοίκους (2008). Έδρα της επαρχίας είναι η Πάρμα (*Parma*). Συνολικά, η επαρχία αριθμεί 47 δήμους.

Συνορεύει βόρεια με τη Λομβαρδία (επαρχίες της Κρεμόνα και της Μάντοβας), ανατολικά με την επαρχία του Ρέτζιο-Εμίλια, νότια με την Τοσκάνη (επαρχία των Μάσσα-Καρράρα) και τη Λιγουρία (επαρχίες της Γένοβας και της Σπέτσια) και δυτικά με την  επαρχία της Πιατσέντσα.

## Γεωγραφία

Η επαρχία της Πάρμα χωρίζεται σε τρεις ζώνες από βορρά προς νότο: πεδιάδα, λοφώδεις εκτάσεις και βουνά. Η βόρεια πλευρά της επαρχίας ορίζεται από τον Πάδο. Τα αστικά κέντρα των ορεινών και ημιορεινών περιοχών βρίσκονται κυρίως πλησίον των παραποτάμων του Πάδου που πηγάζουν από τα Απέννινα Όρη. Τα κυριότερα ποτάμια είναι ο Τάρος και ο Πάρμα.

## Γαστρονομία

Η επαρχία της Πάρμας, όπως επίσης και η επαρχία της Πιατσέντσα, είναι γνωστές και ως "*food valley*, δηλαδή "*κοιλάδα του φαγητού*". Εδώ παράγεται το περίφημο προσούτο της Πάρμας και το τυρί παρμεζάνα. Επίσης, γίνεται παραγωγή μανιταριών και τρούφας. Στην επαρχία της Πάρμας εδρεύουν πολλές βιομηχανίες τροφίμων (όπως η Barilla και η Parmalat), που παράγουν προϊόντα από χοιρινό, γάλα, ζυμαρικά, και ντομάτες.

## Κύριοι Δήμοι

## Εξωτερικοί σύνδεσμοι
* 


Παρμα
Πλούτωνας

Το όνομα **Πλούτωνας** μπορεί να αναφέρεται στα εξής:

* Άδης (μυθολογία), ο θεός που κυβερνούσε το βασίλειο των νεκρών.
* Πλούτωνας (πλανήτης νάνος), μικρός πλανήτης του ηλιακού συστήματος.

Κατηγορία:Άδης
Δίλημμα του σκαντζόχοιρου

right|200px|thumb|Erinaceus europaeus
Το **δίλημμα του σκαντζόχοιρου**, γνωστό επίσης και ως **δίλημμα του ακανθόχοιρου**, είναι μια αναλογία των προκλήσεων που φέρει η ανθρώπινη οικειότητα. Περιγράφει μια κατάσταση όπου μια ομάδα σκαντζόχοιρων προσπαθούν να πλησιάσουν ο ένας τον άλλο για να μοιραστούν θερμότητα μια κρύα ημέρα. Ωστόσο, όταν το πραγματοποιήσουν, είναι αναπόφευκτο να τραυματίσουν ο ένας τον άλλο με τα αιχμηρά τους αγκάθια. Κατά συνέπεια πρέπει να απομακρυνθούν. Παρόλο που όλοι μοιράζονται την επιθυμία για αμφίδρομη επικοινωνία, αυτό δεν μπορεί να επιτευχθεί για αναπόφευκτους λόγους.

Τόσο ο Αρθούρος Σοπενχάουερ όσο και ο Σίγκμουντ Φρόυντ χρησιμοποίησαν αυτή την αναλογία για να περιγράψουν το πώς αντιλαμβάνονται την κατάσταση στην οποία περιέρχεται ένα άτομο όταν καλείται να αναπτύξει κάποια σχέση με άλλα. Το δίλημμα του σκαντζόχοιρου υπονοεί ότι παρά την καλή θέληση, η ανθρώπινη οικειότητα δεν μπορεί να επιτευχθεί χωρίς αμφίδρομη βλάβη, και ως αποτέλεσμα προκύπτει σκεπτικισμός και ρηχές σχέσεις. Με το δίλημμα αυτό προτείνεται πως κάποιος πρέπει να είναι μετριοπαθής στις σχέσεις του με άλλους, τόσο από προσωπικό συμφέρον όσο και από φροντίδα για τους άλλους. Το δίλημμα του σκατζόχοιρου χρησιμοποιείται για να εξηγήσει την εσωστρέφεια και την τάση για απομόνωση. 

Κατηγορία:Διαπροσωπικές σχέσεις
Σκατζοχοιρου
Ζίντα Ηρακλείου

thumb|Ο ναός του Αγίου Νικολάου στη Ζίντα.|261x261εσ
Η  **Ζίντα**  (και Ζήντα), είναι οικισμός της κοινότητας Αρκαλοχωρίου, στον Δήμο Μινώα Πεδιάδος του Νομού Ηρακλείου στην Επαρχία Μονοφατσίου.  Το 2011 είχε 116 κατοίκους, που ασχολούνται με τη γεωργία. Η θέση της είναι στην άκρη ενός λόφου που η ανατολική κρημνώδης πλαγιά του το κάνει να δεσπόζει στον εύφορο κάμπο που απλώνεται στα ανατολικά και νότια του χωριού.

Στο 25,5 χλμ. του δρόμου Ηράκλειο - Αρκαλοχώρι, έπειτα από το χωριό Αλάγνι, υπάρχει διασταύρωση που οδηγεί στη Ζίντα, μέσω του Πατσίδερου. Από το Αρκαλοχώρι μπορεί κανείς να έχει πρόσβαση στη Ζίντα από τη διασταύρωση του Χουμερίου. Γύρω από το χωριό υπάρχει ένα μη επισκέψιμο σπήλαιο. Στο κάτω μέρος του οικισμού, προς Μιλιαρίσι, βρίσκεται μια πηγή. Απέχει 31 χιλιόμετρα από το Ηράκλειο (βρίσκεται νότια της πόλης).

Το χωριό αναφέρεται στις απογραφές από τα τέλη του 14ου αιώνα. Στον οικισμό βρίσκεται ο ναός του Αγίου Νικολάου και ο ναός του Αγίου Χρυσοστόμου Σμύρνης που εγκαινιάστηκε το 2015 και είναι ο πρώτος ναός της Κρήτης στη μνήμη του.

Η Ζίντα φημίζεται για τις ελιές (τα δέντρα ) που είναι όπου κοιτάξεις. Αυτό θεωρείται πολύ καλό στοιχείο για έναν τόπο. Επίσης εκεί κατοικούν κατά μέσο όρο 94% ηλικιωμένοι άνθρωποι οι οποίοι είναι πρόθυμοι, καλοί και πρόσχαροι.

## Τα ζώα
Τα ζώα σε αυτό το χωριό είναι πολλά αλλά ακίνδυνα. Κάποια από τα είδη ζώων της Ζίντας είναι τα εξής: ερπετά, πτηνά, έντομα καθώς έχουν εντοπιστεί από κατοίκους μέχρι και κάβουρες! Οι κάβουρες έρχονται το καλοκαίρι από την λεγόμενη Κάτω Βρύση η οποία είναι νότια του χωριού. Η συγκεκριμένη βρύση έχει ανακαινισθεί πρόσφατα από τον πολιτιστικό σύλλογο Ζίντας.

## Οι εκκλησίες
Οι εκκλησίες της Ζίντας είναι περίπου δέκα υπέροχες και περιποιημένες εκκλησίες του Αγίου Νικολάου του πολιούχου, του Αγίου Γεωργίου, του Αγίου Χαράλαμπους και Χρυσοστόμου και άλλες. Μια χαρακτηριστική ιδιαίτερη και καταπληκτική εκκλησία είναι του Αγίου Προκοπίου και είναι η μοναδική εκκλησία του Αγίου Προκοπίου σε όλη την Κρήτη! Είναι μέσα στην αυλή ενός αρκετά ευρύχωρου σπιτιού που όπου και να ρίξεις το βλέμμα σου βλέπεις υπέροχα πολύχρωμα λουλούδια που κάνουν ακόμη πιο όμορφο αυτό το αξιοζήλευτο τοπίο.

## Εξωτερικοί σύνδεσμοι
*Στοιχεία για τα χωριά του Δήμου Αρκαλοχωρίου, Interkriti.org

## Παραπομπές


Ζιντα
Ζιντα
Κατηγορία:Δήμος Μινώα Πεδιάδας
Επαρχία της Πιατσέντσα

Η **επαρχία της Πιατσέντσα** (ιταλικά: *Provincia di Piacenza*) είναι επαρχία στην περιφέρεια της Εμίλια-Ρομάνια στην Ιταλία. Η έκτασή της είναι 2.589 τ.χλμ. και ο πληθυσμός της ανέρχεται σε 282.879 κατοίκους (2008). Έδρα της επαρχίας είναι η Πλακεντία (*Piacenza*). Συνολικά, η επαρχία αριθμεί 48 δήμους.

Συνορεύει βορειοδυτικά με τη Λομβαρδία (επαρχίες του Λόντι, της Κρεμόνα και της Παβίας), δυτικά με το Πεδεμόντιο (επαρχία της Αλεξάνδρειας), ανατολικά με την επαρχία της Πάρμας και νότια με τη Λιγουρία (επαρχία της Γένοβας).

## Κύριοι Δήμοι

## Εξωτερικοί σύνδεσμοι
* 
* Piacenzainternet.it - Διαδικτυακή πύλη της Πιατσέντσα 


Πιατσεντσα
Μετρονόμος

Στην αρχαία Αθήνα **μετρονόμοι** λέγονταν επίσημοι άρχοντες, επόπτες, εντεταλμένοι να φυλάσσουν τους «μετρητές», (τα πρωτότυπα δημόσια μέτρα και σταθμά) και με αυτά να ελέγχουν την ακρίβεια των αντιτύπων που χρησιμοποιούσαν οι έμποροι στις συναλλαγές τους (Αριστοτέλης: Αθηναίων Πολιτεία 51, Αρποκρατίων, Σουίδας, Φώτιος).

Στους χρόνους του Αριστοτέλη (4ος αιώνας π.Χ.) στην Αθήνα εκλέγονταν με κλήρο 10 μετρονόμοι, 5 για την Αθήνα και 5 για τον Πειραιά. Αυτοί είχαν ως βοηθούς τους «προμετρητές» (Αρποκρατίων, Σουίδας). Επίσης, από σχετικές αττικές επιγραφές που έχουν βρεθεί, οι Μετρονόμοι της Αθήνας τον 1ο αιώνα π.Χ. ονομάζονταν *«Άρχοντες επί τη δημοσία τράπεζα*», που κατά το σχετικό νόμο ήταν εντεταλμένοι από τη Βουλή να καταστείλουν κάθε νοθεία των μέτρων και σταθμών επιβλέποντας τη χρήση μόνο των επίσημα ελεγμένων.

## Πηγές
* *Νεώτερον Εγκυκλοπαιδικόν Λεξικόν Ηλίου* τ.13ος, σ.464

Κατηγορία:Αθηναϊκά πολιτειακά αξιώματα
Κατηγορία:Αρχαία Αθήνα
Κατηγορία:Αρχαίος Πειραιάς
Κατηγορία:Αρχαίος βίος
Μετρολόγος

**Μετρολόγος** ονομάζεται ο οποιοσδήποτε ασχολούμενος ειδικότερα με τα μέτρα και τα σταθμά (μετρολογία), συγγραφέας, αρχαιολόγος, ιστορικός ερευνητής κ.λπ. Σημαντικότεροι αρχαίοι γνωστοί μετρολόγοι κατ΄ αλφαβητική σειρά ήταν οι:

*Ανώνυμος, που έγραψε *Περί μέτρων και σταθμών και των δηλούντων αυτά σημάτων*.
*Γαληνός.
*Δαρδάνιος, που άκμασε στη Κωνσταντινούπολη και συνέγραψε *Περί σταθμών*.
*Δίδυμος ο Αλεξανδρεύς, που συνέγραψε *Μέτρα μαρμάρων και παντοίων ξύλων*.
*Διόδωρος (5ος αιώνας μ.Χ.), συνέγραψε *Περί σταθμών* και ειδικότερα *Περί του αργυρού αττικού ταλάντου και των υποδιαιρέσεων αυτού εν σχέσει προς το σόλδιον*.
*Επιφάνειος, επίσκοπος Κωνσταντίας Κύπρου, που συνέγραψε "Περί μέτρων και σταθμών" καθώς και εμπεριστατωμένη μελέτη "Περί μέτρων χωρητικότητας" και ιδίως των εβραϊκών.
*Ευσέβειος, επίσκοπος Καισαρείας της Παλαιστίνης.
*Ήρων ο Αλεξανδρεύς, που συνέγραψε "Πίνακες μέτρων μήκους και επιφανείας", καθώς και μέτρων χωρητικότητας των ρωμαϊκών επαρχιών της Αιγύπτου.
Στους παραπάνω αρχαίους Έλληνες μετρολόγους συγγραφείς θα πρέπει να προστεθούν και οι νεότεροι αρχαιολόγοι - μετρολόγοι που ασχολήθηκαν με τα αρχαία μέτρα και σταθμά που είναι οι:
*Böckh
*Hussey
*Hultch
*Μομσέν και ο
*Παπαδόπουλος ο Κεραμέας
Εξ αυτών διασημότερος ήταν ο Hultch με το περίφημο κλασικό σύγγραμμά του "Ελληνική και Ρωμαϊκή μετρολογία", ("Scriptores metrologiae graeci et romani"), στο οποίο και έχει συμπεριλάβει όλα τα σχετικά κείμενα των αρχαίων συγγραφέων.

## Πηγές
* *Νεώτερον Εγκυκλοπαιδικόν Λεξικόν Ηλίου* τ.13ος, σ. 456

Κατηγορία:Μονάδες μέτρησης
Γάιτα

**Γάιτα** λεγόταν παλιά μικρό ιδιότυπο ξύλινο ιστιοφόρο σκάφος που η ναυπήγησή του φέρεται να ξεκίνησε στα παράλια της Μικράς Ασίας.

Το σκάφος αυτό χρησιμοποιούνταν κυρίως για διαπορθμεύσεις παράλιων περιοχών που μεσολαβούσαν βραχώδεις ακτές, χωρίς οδική σύνδεση μεταξύ τους. Γάιτες αναπτύχθηκαν κυρίως στο κόλπο της Σμύρνης και βεβαίως στη Κωνσταντινούπολη.

Στην Ελλάδα γάιτες χρησιμοποιήθηκαν κυρίως στη Λιμνοθάλασσα Μεσολογγίου, στο Λακωνικό κόλπο και ελάχιστα στον Αργοσαρωνικό. Ήταν σκάφη πολύ χαμηλά με μικρό βύθισμα και μικρού σχετικά πλάτους που τους έδινε μια σχετική ταχύτητα αλλά με ελάχιστες άλλες αξιώσεις και για το λόγο αυτό χρησιμοποιούνταν σε υπήνεμους πάντα κόλπους.
*Οι Τούρκοι αποκαλούν τη γάιτα "κουρίτ", (κουρίτα)

## Πηγές
**Νεώτερον Εγκυκλοπαιδικόν Λεξικόν Ηλίου* τ.4ος, σ.925

Κατηγορία:Τύποι ελαφρών σκαφών
Ασράφ Αμάγια

Ο **Ασράφ Αμάγια** (*Ashraf Andrew Amaya*) είναι Αμερικάνος πρώην επαγγελματίας καλαθοσφαιριστής, νιγηριανής καταγωγής γεννημένος στις 23 Νοεμβρίου 1971 στο Ιλινόις των ΗΠΑ.

Αγωνίστηκε με το Κολλέγιο του Σάουθερν Ιλινόις και στο ΝΒΑ για τους Vancouver Grizzlies τη σεζόν 1995-96 και τους Washington Bullets τη σεζόν 1996-97.

Τη σεζόν 1994-1995 ήταν μέλος της ομάδας των Αμπελοκήπων που κέρδισε τις εντυπώσεις μαζί με τους Σταυρακόπουλο, Φλώρο, Φάντεμπεργκ.

Το 1998 κατέκτησε το χάλκινο μετάλλιο στο Παγκόσμιο Πρωτάθλημα της Αθήνας μαζί με το Τζίμι Όλιβερ, με τον οποίο το 2001 κατέκτησαν το Κύπελλο Σαπόρτα αγωνιζόμενοι για το Γ.Σ. Αμαρουσίου. Το 2004 αγωνίστηκε στον Απόλλωνα Πάτρας.

## Παραπομπές


## Εξωτερικοί σύνδεσμοι
*Καριέρα basketpedya.com



Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Αμπελοκήπων
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές Τενερίφης
Κατηγορία:Καλαθοσφαιριστές Ντακότα Ουίζαρντς
Κατηγορία:Καλαθοσφαιριστές τουρκικών συλλόγων
Κατηγορία:Ξένοι καλαθοσφαιριστές στην Ελλάδα
Τζίμι Όλιβερ

Ο **Τζίμι Όλιβερ** (*Jimmy Allen Oliver*, 12 Ιουλίου 1969) είναι Αμερικανός πρώην καλαθοσφαιριστής.

Γεννήθηκε στις 12 Ιουλίου 1969 στο Αρκάνσας των ΗΠΑ. Αγωνίστηκε για το Purdue University. Επιλέχθηκε στο δεύτερο γύρο ντραφτ του ΝΒΑ το 1991 (39η επιλογή), από τους Κλίβελαντ Καβαλίερς. Φόρεσε τη φανέλα 5 ομάδων του ΝΒΑ και συγκεκριμένα των Κλίβελαντ Καβαλίερς, Μπόστον Σέλτικς, Τορόντο Ράπτορς, Ουάσινγκτον Ουίζαρντς και Φοίνιξ Σανς.
 
Το 1998 κατέκτησε το χάλκινο μετάλλιο στο Μουντομπάσκετ της Αθήνας μαζί με τον Ασράφ Αμάγια, με τον οποίο το 2001 κατέκτησαν το Κύπελλο Σαπόρτα αγωνιζόμενοι για το Γ.Σ. Αμαρουσίου. Στον τελικό του Κυπέλλου Σαπόρτα, που διεξήχθη στην Torwar Hall της Βαρσοβίας με αντίπαλο τη γαλλική Σαλόν, ήταν ο πρωταγωνιστής του αγώνα σημειώνοντας 31 πόντους. Το 2002 αγωνίστηκε με το Μαρούσι στον τελικό του Κυπέλλου Ελλάδας.

## Παραπομπές


## Εξωτερικοί σύνδεσμοι
*Αφιέρωμα ageofbasketball.net
*Στατιστικά
*Ο θρίαμβος του Αμαρουσίου το 2001 (άρθρο στην Ελευθεροτυπία, 18 Απριλίου 2001) 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Σαλαμάνκα
Κατηγορία:Καλαθοσφαιριστές Νανσί Μπασκέτ
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Παγκοσμίου Πρωταθλήματος 1998
Γουίλι Σόλομον

Ο **Γουίλιαμ Τζέιμς «Γουίλ» Σόλομον** (, 20 Ιουλίου 1978) είναι Αμερικανός καλαθοσφαιριστής.

## Βιογραφία
Γεννήθηκε στο Κονέκτικατ στις 20 Ιουλίου του 1978.

Αγωνίστηκε κολλεγιακά στο Clemson University. Το 2001 επιλέχθηκε στο δεύτερο γύρο του νραφτ (33 επιλογή) από τους Βανκούβερ Γκρίζλις με τους οποίους αγωνίστηκε για ένα χρόνο.

Την επόμενη χρονιά αγωνίστηκε στον Άρη και κατέκτησε το Ευρωπαϊκό Κύπελλο Θριάμβου (Challenge Cup) το 2002-03.

## Καριέρα
* (2001-02) Βανκούβερ Γκρίζλις 
* (2002-03) Άρης
* (2003-04) Χάποελ Ιερουσαλήμ
* (2004-05) Εφές Πίλσεν 
* (2005-06) Μακάμπι Τελ Αβίβ
* (2006-08) Φενέρμπαχτσε
* (2008-09) Τορόντο Ράπτορς
* (2009)    Σακραμέντο Κινγκς
* (2009)    Φενέρμπαχτσε
* (2010-11) Χάποελ Ιερουσαλήμ
* (2011-12) Τσερκάσκι Μάβπι
* (2012-13) Μερσίν ΒΒ
* (2013-σήμερα) Σαρκ Αντίμπ

## Τίτλοι
* 2003 European Challenge Cup 
* 2004 Κύπελλο Ουλέμπ 
* Τουρκικό Πρωτάθλημα (2005) 
* 2006 Ισραηλινό Πρωτάθλημα
* 2006 Ισραηλινό Κύπελλο 
* 2007 Τουρκικό Πρωτάθλημα
* 2008 Τουρκικό Πρωτάθλημα

## Παραπομπές


## Εξωτερικοί σύνδεσμοι

*NBA stats @ Basketball-Reference.com
*Προφίλ του παίκτη στο euroleague.net
*  Προφίλ του παίκτη στο fenerbahce.org

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Κατηγορία:Καλαθοσφαιριστές Ολιμπίκ Αντίμπ
Κατηγορία:Καλαθοσφαιριστές ουκρανικών συλλόγων
Κατηγορία:Ξένοι καλαθοσφαιριστές στην Ελλάδα
Ράιαν Στακ

Ο **Ράιαν Στακ** (* Ryan Eugene Stack*) είναι Αμερικάνος καλαθοσφαιριστής γεννημένος στο Τενεσί των ΗΠΑ στις 24 Ιουλίου του 1975. Είναι επίσης πολίτης της Βόρειας Μακεδονίας και διεθνής με τα χρώματά της εθνικής ομάδας της. Έχει ύψος 2,11 μ. και αγωνίζεται στη θέση του σέντερ και του πάουερ φόργουορντ.

## Καριέρα
Αγωνίστηκε στο κολλέγιο South Carolina και στη συνέχεια επιλέχθηκε στο δεύτερο γύρο του ντραφτ του 1998 του ΝΒΑ (48η επιλογή) από τους Κλίβελαντ Καβαλίερς.

Μετά από 2 χρονιές μετακόμισε στη Ευρώπη για να αγωνιστεί στην ισπανική Χιχόν τη σεζόν 2000-2001 και την επόμενη χρονιά στην Ισραηλινή Μακάμπι Ραμάτ Γκαν.Από το 2002 έως το 2006 αγωνίστηκε στον Άρη με τον οποίο κατέκτησε το EuroCup το 2003 και το Κύπελλο Ελλάδος το 2004 μετά απο έναν επισοδειακό τελικό με τον ΟΣΦΠ.Παράλληλα συμμετείχε και στους δυο χαμένους τελικούς του Κυπέλλου το 2003 και το 2005 ενώ το 2006 αγωνίστηκε στον τελικό του Κύπελλο Ουλέμπ. Τη σεζόν 2006-07 αγωνίστηκε στον Ολυμπιακό και την επόμενη χρονιά αποκτήθηκε από την Ουκρανική BK Kyiv.

## Παραπομπές


## Εξωτερικοί σύνδεσμοι
* NBA & college στατιστικά στο basketballreference.com
* Προφίλ του παίκτη στο ACB.com (στα ισπανικά)

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές από τη Βόρεια Μακεδονία
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Χιχόν
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές ισραηλινών συλλόγων
Κατηγορία:Ξένοι καλαθοσφαιριστές στην Ελλάδα
Βαγγέλης Βουρτζούμης

Ο **Βαγγέλης Βουρτζούμης** (30 Οκτωβρίου 1969) είναι Έλληνας πρώην επαγγελματίας καλαθοσφαιριστής. Διαθέτει ύψος 1,95μ. και αγωνιζόταν στη θέση του Shooting Guard. Είναι ο μοναδικός Έλληνας καλαθοσφαιριστής που έχει ποτέ κατακτήσει τρία ευρωπαϊκά τρόπαια με τρεις διαφορετικές ελληνικές ομάδες. 

## Καριέρα σε συλλογικό επίπεδο
Γεννήθηκε στην Αθήνα. Το 1993 κατέκτησε με τον Άρη το Κύπελλο Κυπελλούχων στο Τορίνο απέναντι στην Εφές Πίλσεν. Το 1996 με τον Παναθηναϊκό το Κύπελλο Πρωταθλητριών (Ευρωλίγκα) στο Παρίσι. Το  2001 με το Μαρούσι το Κύπελλο Σαπόρτα στη Βαρσοβία.

Στον ελληνικό χώρο έχει κατακτήσει 3 πρωταθλήματα Ελλάδας με τον Άρη (1989,1990,1991) και 2 κύπελλα (1990,1992) ενώ ήταν φιναλίστ κυπέλλο το 1993. Με τον Παναθηναϊκό κατέκτησε ένα πρωτάθλημα Ελλάδας το 1998 και ένα κύπελλο το 1996.

## Τροπαιοθήκη
* Πρωτάθλημα Ελλάδος: 1989, 1990, 1991, 1998
* Κύπελλο Ελλάδος: 1989, 1990, 1992, 1996
* European Championship for Men's Clubs: 1996
* Κύπελλο Σαπόρτα: 1993, 2001
* Διηπειρωτικό Κύπελλο: 1996

## Εθνική Ελλάδος
Στην Εθνική Ανδρών Ελλάδος αγωνίστηκε για πρώτη φορά το Νοέμβριο του 1992. Μετρά  συμμετοχές σε 8 φιλικούς και προκριματικούς αγώνες συγκεντρώνοντας 47 πόντους, 5,88 κατά μ.ό.

## Παραπομπές


## Εξωτερικοί σύνδεσμοι
* 
*  Vourtzoumis, Evangelos, στατιστικά του αθλητή στον επίσημο ιστότοπο της FIBA Europe.
*  Vourtzoumis, Vangelis, στατιστικά του αθλητή στον ιστότοπο ProBallers.com.
*  «Του αρέσει να κόβει τα διχτάκια», συνέντευξη στον ιστότοπο SuperBasket.gr, 19 Απριλίου 2007.



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές ΚΑΟΔ
Κατηγορία:Σούτινγκ γκαρντ
Κοντοχώρι Θήρας

Το **Κοντοχώρι** είναι χωριό της Θήρας (Σαντορίνη). Βγαίνοντας από τα Φηρά και με κατεύθυνση την Οία περνάμε από το Κοντοχώρι. Τα δύο χωριά (Κοντοχώρι και Φηρά) ενώθηκαν σιγά σιγά τον τελευταίο αιώνα, ώστε σήμερα τα όρια να είναι δυσδιάκριτα και να θεωρείται  από πολλούς ως περιοχή των Φηρών. Λόγω της αποστάσεως από την καλδέρα ή καλντέρα στον οικισμό επικρατεί περισσότερη ησυχία. Στο Κοντοχώρι υπάρχουν πολλές εκκλησίες, όπως του Προφήτη Ηλία,  οικοδομηθείσα το 18ο αιώνα από το Καθολικό Τάγμα και μετεξελιχθείσα σε ορθόδοξη χριστιανική εκκλησία , ο Άγιος Ελευθέριος, ο Άγιος Ευστάθιος, η Παναγιά του Λαγκαδιού και ο Άγιος Κωνσταντίνος, όπου στεγάζεται και λαογραφικό μουσείο.

Κοντοχωρι
Μπράιαν Ντένεχι

Ο **Μπράιαν Ντένεχι** (*Brian Manion Dennehy*, 1938-2020) ήταν Αμερικανός ηθοποιός του κινηματογράφου, της τηλεόρασης και του θεάτρου.

## Ζωή και έργο
Ο Ντένεχι γεννήθηκε στις 9 Ιουλίου του 1938 στο Μπρίτζπορτ της πολιτείας Κονέκτικατ. Σπούδασε στο Πανεπιστήμιο Κολούμπια της Νέας Υόρκης. Την πρώτη του κινηματογραφική εμφάνιση είχε το 1977 στην ταινία «Αναζητώντας τον κύριο Γκούντμπαρ». Το 1983 πρωταγωνίστησε στο θρίλερ «Έγκλημα στο Γκόρκι Παρκ» του Μάικλ Άπτεντ δίπλα στους Γουίλιαμ Χερτ και Λι Μάρβιν. Στο θρίλερ «Θανατηφόρα Εφφέ» (1986) είχε πρωταγωνιστικό ρόλο δίπλα στον Μπράιαν Μπράουν. Μια από τις γνωστότερες του εμφανίσεις είχε το 1987 στην καλλιτεχνική ταινία «Η Κοιλιά του Αρχιτέκτονα» του Πίτερ Γκρίναγουεϊ όπου υποδύθηκε τον βαριά άρρωστο μελλοθάνατο αρχιτέκτονα Κράκλαϊτ.  

Το 2005 είχε εμφάνιση στο θεατρικό έργο *«Ο θάνατος του εμποράκου»* στο Lyric Theatre του Λονδίνου.

Ο Ντένεχι παντρεύτηκε το 1959 την Τζούντιθ Σεφ. Αφού πήρε διαζύγιο το 1974, παντρεύτηκε το 1988 την Τζένιφερ Άρνοτ. Έχει τρία παιδιά από τον πρώτο του γάμο. Η κόρη του Ελίζαμπεθ Ντένεχι είναι επίσης ηθοποιός. 

Ο Ντένεχι απεβίωσε στις 15 Απριλίου 2020.

## Φιλμογραφία (επιλεγμένη)
* 1978: A Death in Canaan
* 1979: 10
* 1982: Ράμπο: Το πρώτο αίμα
* 1983: Έγκλημα στο Γκόρκι Παρκ
* 1983: Never Cry Wolf
* 1984: The River Rat
* 1985: Σιλβεράντο
* 1985: Κοκούν
* 1986: Θανατηφόρα Εφφέ
* 1986: Legal Eagles
* 1987: Best Seller
* 1987: Η Κοιλιά του Αρχιτέκτονα
* 1988: Χωρίς Φραγμό
* 1989: Αθώος μέχρις Αποδείξεως του Εναντίου 
* 1991: Θανατηφόρα Εφφέ ΙΙ 
* 1996: Ρωμαίος και Ιουλιέτα
* 2005: Επίθεση στο Σταθμό 13
* 2006: Το Καρφί 
* 2007: Ρατατούης

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Νικητές βραβείου Tony
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Πατριάρχης Ρουμανίας Ιουστίνος

Ο **Ιουστίνος**, (κατά κόσμον *Ιουστίνος Μωϋσέσκου*), γεννήθηκε στις 5 Μαρτίου 1910 στο Καντέστι, στην περιοχή του Άρτζες και ήταν Πατριάρχης Ρουμανίας από το 1977 ως την κοίμησή του, το 1986.

Τελείωσε τη Θεολογική Σχολή Αθηνών το 1934. Το 1937 αναγορεύθηκε διδάκτωρ της αυτής Σχολής. Στις 15 Μαρτίου 1956 χειροτονήθηκε Αρχιεπίσκοπος Σιμπίου και Μητροπολίτης Τρανσυλβανίας. Τον Ιανουάριο του 1957 εξελέγη Αρχιεπίσκοπος Ιασίου καθώς επίσης Μητροπολίτης Μολδαβίας και Σουτσεάβας. Δυο δεκαετίες αργότερα, και συγκεκριμένα στις 12 Ιουνίου του 1977 ο Ιουστίνος εξελέγη Πατριάρχης Ρουμανίας και με το τότε κομμουνιστικό καθεστώς είχε σχέσεις που μπορούν να χαρακτηριστούν αγαστές. Αποκατέστησε μερικές από τις σημαντικότερες εκκλησίες και μοναστήρια της Ρουμανίας. Απεβίωσε στο Βουκουρέστι στις 31 Ιουλίου 1986.

## Παραπομπές


## Εξωτερικοί σύνδεσμοι
*Νεκρολογία

Ιουστίνος
Κατηγορία:Επίσκοποι του 20ού αιώνα
Καμάρες Ηρακλείου

Οι **Καμάρες** (επίσημα: αι ***Καμάραι***) είναι χωριό και έδρα ομώνυμης κοινότητος του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης .

## Γενικά στοιχεία
Οι Καμάρες βρίσκονται στους νότιους πρόποδες της Ίδης σε υψόμετρο 600 μέτρα και σε μικρή απόσταση από την Γρηγοριά. Η ανάβαση προς το Ιδαίο Άντρο είναι εύκολη από το χωριό και αυτό γίνεται η αιτία μεγάλης προσέλευσης τουριστών τους καλοκαιρινούς, κυρίως, μήνες Οι κάτοικοι ασχολούνται με τη γεωργία και με την κτηνοτροφία. Στο χωριό βρίσκονται οι εκκλησίες της Κοίμησης της Θεοτόκου και του Αγίου Γεωργίου. Παράγονται κυρίως λάδι και κτηνοτροφικά φυτά. Στο χωριό υπάρχει νηπιαγωγείο και Δημοτικό Σχολείο.

## Διοικητικά στοιχεία
Αναφέρονται επίσημα, μετά την Ένωση με την Ελλάδα, το 1925 στο ΦΕΚ 27Α - 31/01/1925 να ορίζονται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης», αποτελούν κοινότητα που υπάγεται στη Δημοτική Ενότητα Τυμπακίου του δήμου Φαιστού και σύμφωνα με την απογραφή 2011 είχε πληθυσμό 331 κατοίκους.

*Δείτε επίσης:* Κοινότητα Καμαρών

## Ιστορικά στοιχεία
Στις ενετικές απογραφές αναφέρεται *Camares*. Το 1583 είχε 93 κατοίκους.Στα βορειοανατολικά του χωριού, στις πλαγιές του βουνού Σωρός, σε υψόμετρο 1.720 μ., βρίσκεται το Σπήλαιο Καμαρών. Στο σπήλαιο βρέθηκαν αγγεία του πρωτοανακτορικού ρυθμού. του 2.000 π.Χ., τα οποία χρησιμοποιήθηκαν από τους κατοίκους της Φαιστού για σπονδές προς μινωική θεότητα. Από το όνομα του χωριού πήρε το όνομα και το σπήλαιο και ο ρυθμός διακόσμησης των αγγείων (καμαραϊκός). Τα ευρήματα από το σπήλαιο αυτό μοιάζουν στα ευρήματα του σπηλαίου της Ειληθυίας στην Αμνισό και από αυτό συμπεραίνει κανείς ότι λατρευόταν η ίδια θεότητα στα δύο μέρη. Το σπήλαιο βρέθηκε το 1890 και ερευνήθηκε από Ιταλούς αρχαιολόγους. Εξερευνήθηκε το 1913 από την Αγγλική Αρχαιολογική Σχολή. Το χωριό καταστράφηκε ολοσχερώς από τους Γερμανούς κατά την περίοδο της Κατοχής, μαζί με το Μαγαρικάρι και τη Λοχριά. Το ομώνυμο χωριό είναι ο τόπος καταγωγής του πρώην Υπουργού Αγροτικής Ανάπτυξης και Τροφίμων και πρωην υφυπουργού Αθλητισμού, βουλευτή Ηρακλείου Λευτέρη Αυγενάκη.

## Βιβλιογραφία
* 

## Παραπομπές


Καμαρες
Καμαρες
Κατηγορία:Αρχαία σπήλαια της Ελλάδας
Κατηγορία:Δήμος Φαιστού
Πατριάρχης Ρουμανίας Ιουστινιανός

Ο **Ιουστινιανός** (κατά κόσμον **Ιωάννης Μαρίνα**, ), γεννήθηκε στις 2 Φεβρουαρίου 1901 στην περιοχή της Βάλτσεα (*Vâlcea*) και ήταν  Πατριάρχης Βουκουρεστίου και πάσης Ρουμανίας επί 29 έτη. Αποφοίτησε από τη Θεολογική Σχολή Βουκουρεστίου το 1929. Αφού νυμφεύθηκε χειροτονήθηκε Πρεσβύτερος το 1924 και υπηρέτησε ως Εφημέριος στην Επισκοπή Ριμνίκου (1924-1945). Στις 12 Αυγούστου 1945 χειροτονήθηκε τιτουλάριος Επίσκοπος Βασλουϊάνου, Βοηθός Επίσκοπος της Αρχιεπισκοπής Ιασίου. Τον Αύγουστο του 1947 ανέλαβε τοποτηρητής της Μητροπόλεως Μολδαβίας και στις 19 Νοεμβρίου 1947 εξελέγη Μητροπολίτης Μολδαβίας και Σουτσεάβας και Αρχιεπίσκοπος Ιασίου. Το Φεβρουάριο του 1948 ανέλαβε τοποτηρητής του Πατριαρχικού Θρόνου και στις 24 Μαΐου 1948 εξελέγη Μητροπολίτης Ουγγροβλαχίας, Αρχιεπίσκοπος Βουκουρεστίου και Πατριάρχης Ρουμανίας. Πέθανε στο Βουκουρέστι στις 28 Μαρτίου 1977 (σύμφωνα με άλλη πηγή  στις 26 Μαρτίου 1977).

## Παραπομπές


## Εξωτερικοί σύνδεσμοι
* 

Κατηγορία:Πατριάρχες Ρουμανίας
Κατηγορία:Μητροπολίτες Ουγγροβλαχίας
Κατηγορία:Ρουμάνοι ιεράρχες
Κατηγορία:Επίσκοποι του 20ού αιώνα